b'\n_START_ARTICLE_\nHoax\n_START_PARAGRAPH_\nHoax ili masovna obmana je bilo kakva prijevara koja ima za cilj la\xc5\xbeno predstavljanje i obmanu ljudi, \xc4\x8diji se sadr\xc5\xbeaj naj\xc4\x8de\xc5\xa1\xc4\x87e nalazi u poruci ili spamu (ne\xc5\xbeeljenoj po\xc5\xa1ti)._NEWLINE_U informacijskim tehnologijama, hoax predstavlja svaku poruku koja la\xc5\xbenim informacijama navodi korisnika da oda povjerljive podatke ili bez opravdanog razloga poduzme neku radnju._NEWLINE_Naj\xc4\x8de\xc5\xa1\xc4\x87e se radi o kra\xc4\x91i pristupnih podataka bankovnom ra\xc4\x8dunu, ali uobi\xc4\x8dajeni su i lan\xc4\x8dane e-mail koje upozoravaju korisnike o nepostoje\xc4\x87im prijetnjama ili ih nagovaraju da poduzmu neku destruktivnu radnju na svom ra\xc4\x8dunalu._NEWLINE_Najpoznatiji oblici prijevare tra\xc5\xbee od primatelja da preko svog bankovnog ra\xc4\x8duna prebaci manju svotu novca na neki drugi ra\xc4\x8dun. Korisnici, primamljeni bogatim provizijama \xc4\x8desto ostanu bez novca, daju\xc4\x87i nepoznatoj strani podatke o pristupu svojem ra\xc4\x8dunu ili nesvjesno sudjeluju u ilegalnoj nov\xc4\x8danoj transakciji. \xc4\x8cesto se stavlja i link na web stranicu na kojoj se trebaju prijaviti i otkriti neki osobni podatak u svrhu prijevare, a obi\xc4\x8dno je takva web stranica la\xc5\xbena jer ima druga\xc4\x8dije ime, a to se naziva phishing. Me\xc4\x91u rje\xc4\x91im oblicima hoaxa nalaze se lanci sre\xc4\x87e i vijesti o la\xc5\xbenim virusima. Lanci sre\xc4\x87e u Australiji su strogo zabranjeni._NEWLINE_Prosje\xc4\x8dna prijevara prepoznatljiva je po izrazito dramati\xc4\x8dnom tonu i tekstu koji na senzacionalisti\xc4\x8dki na\xc4\x8din govori o nekoj nevjerojatnoj pojavi. Obi\xc4\x8dno se opravdava izjavom u samom tekstu u kojoj autor \xc4\x8desto upotrebljava izraze kao "znam da zvu\xc4\x8di nevjerojatno" ili "za\xc4\x8dudit \xc4\x87e vas ovo \xc5\xa1to vam pi\xc5\xa1em" kako bi zadobio povjerenje korisnika. Krajnji korisnici trebaju pristupati ovakvim porukama na krajnje pa\xc5\xbeljiv na\xc4\x8din, pa ako imaju realan razlog da vjeruju da je poruka istinita, trebaju poku\xc5\xa1ati provjeriti identitet po\xc5\xa1iljatelja. Svako odbijanje da se odaju detalji o identitetu ili inzistiranje na kori\xc5\xa1tenju kontaktnih informacija odvojenih od adrese po\xc5\xa1iljatelja upu\xc4\x87uju na prijevaru._NEWLINE_Primjer hoaxa je:_NEWLINE_Ovu poruku Vam \xc5\xa1alje osniva\xc4\x8d Microsofta \xc5\xbeele\xc4\x87i vas upozoriti: svijetom vreba novi virus (zove se Miaxao) koji bri\xc5\xa1e 99% datoteka s diska te onesposobljuje antivirusne programe. Miaxao je podrijetlom iz Kine, autor mu je nepoznat, kao ni datum nastanka. Do sada je, prema novijim podacima, napao 38 mil. ra\xc4\x8dunala u cijelom svijetu, i to uglavnom u Europi, SAD-u i Kanadi. Molimo Vas, proslijedite poruku svojim prijateljima i poznanicima koji vjerojatno ne znaju za virus.'